Publication: Magyar Közlöny
Issue: MK-2010-169 (Year: 2010, Number: 169)
Era: contemporary
Section: a tevékenységüket [56/1991. (XI. 8.) AB határozat] az ítélkezési gyakorlat alapját is képezi. A jogállamiság és
Paragraph Index: 232

(1) bekezdése szerint a bíróságnak az a feladata, hogy – összhangban a Pp. 1. §-ában foglaltakkal – a feleknek a jogviták elbírálásához, a perek tisztességes lefolytatásához és ésszerû idõn belül történõ befejezéséhez való jogát érvényesítse. Azonos szabályozást tartalmaz a Bszi. 9. §-a, amely értelmében mindenkinek joga van ahhoz, hogy bírói útra tartozó ügyét független és pártatlan bíróság tisztességes eljárás során és ésszerû határidõn belül bírálja el. A tisztességes bírósági eljáráshoz való jogot sérti, és a rendeltetésszerû joggyakorlattal nem egyeztethetõ össze az olyan jogértelmezés, amely nem a jogvitás ügy ésszerû idõn belüli és költségtakarékos megoldását részesíti elõnyben. Nem segíti hozzá a jogkeresõt a törvényes jogai érvényesítéséhez az, ha például az illetékhiány miatt elutasított keresetlevelét a jogi hatályok fenntartása érdekében ismételten az elõírt példányszámban és az összes mellékletével együtt kellene benyújtania, vagy a meghatalmazás csatolásának elmulasztása miatt a bírósági eljárás illetékét harminc napon belül ismételten le kellene rónia. A per tisztességes lefolytatásához az is hozzátartozik, hogy felperesnek a kérelmére indult eljárásban a peranyag-szolgáltatási kötelezettségét az idõ- és költségtakarékos pervitel követelményével összhangban kell teljesítenie. A Pp. 132. § (1) bekezdése tehát az alaki és/vagy tartalmi hiányosságban szenvedõ keresetlevél idézés kibocsátása nélküli elutasítása esetén, a beadás jogi hatályainak a fennmaradása érdekében a hiányok pótlásával történõ újbóli szabályszerû elõterjesztésre további 30 napot biztosít. A keresetlevélnek a Pp. 93. §-ában elõírt alaki, továbbá a Pp.

Source: https://magyarkozlony.hu/hivatalos-lapok/1a3368564ab96f11725a4812c44c3c6cab5f3f05/dokumentumok/79b0ca6f47e462cc502a1662648351256e47ab56/letoltes